Imezdaɣ n Mayu, am wid yellan akk deg tmurt n leqbayel s umata, Ḥamid d yiwen seg sen d argaz yeɣran yerna yessen tasertit, tuɣ yella d ameɣnas deg ukabar, ula d awalen-is s wazalen-nsen gar medden ladɣa mi ara yeqqim kra n tikal akked kra n tikal deg useqqif i deg ttnejmaɛen, netta d yimdukal-is akked kra n yilemziyen n taddart-nsen , Ḥamid d argaz yetɛeqlen, yessen d acu ara dyini, maca ɣur-s netta timetti texreb, ur d-tegri ara am zik, tura tekfa nniya gar yimdanen, yuɣal umdan yettnadi kan ɣef lfayda-s, truḥ-as ttrebga akked tisas.